அமினுடின் அருண்

டத்தோ செரி உத்தாமா அமினுடின் அருண் (ஆங்கிலம்; மலாய்: Aminuddin bin Harun; சீனம்: 阿敏努丁·哈仑; சாவி: أمين الدين بن هارون ; (பிறப்பு: 2 சனவரி 1967) என்பவர்; 2018 மே மாதம் தொடங்கி மலேசியா, நெகிரி செம்பிலான் மாநிலத்தின் 11-ஆவது நெகிரி செம்பிலான் மந்திரி பெசாராக பதவி வகிக்கின்றார்.

மார்ச் 2008 முதல் சிக்காமட் சட்டமன்றத் தொகுதி உறுப்பினராகவும்; நவம்பர் 2022 முதல் போர்டிக்சன் மக்களவைத் தொகுதியின் மலேசிய மக்களவை உறுப்பினராகவும் சேவை செய்து வருகிறார்.

முன்பு பாக்காத்தான் ராக்யாட் என்று அழைக்கப்பட்ட தற்போதைய பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சி கட்சியின் துணைத் தலைவராக 2022 சூலை மாதத்தில் இருந்து சேவை செய்து வருகிறார்.

அத்துடன் 2017 ஆகஸ்டு மாதத்தில் இருந்து நெகிரி செம்பிலான் மாநிலத்தின் பாக்காத்தான் அரப்பான் கூட்டணியின் தலைவராகவும் செயலாற்றி வருகிறார். இதற்கு முன்னர் பாரிசான் நேசனல் கூட்டணியின் உறுப்புக் கட்சியான அம்னோவின் மூத்த உறுப்பினராகவும் பணியாற்றி உள்ளார்.

வாழ்க்கை

அமினுடின் 2 ஜனவரி 1967 அன்று நெகிரி செம்பிலான் போர்ட்டிக்சன் மாவட்டத்தில் உள்ள கம்போங் கம்போங் பச்சித்தானில் பிறந்தார். மாரா தொழில்நுட்ப பல்கலைக்கழகத்தில் வணிகத் துறையில் படிப்பைத் தொடர்வதற்கு முன்பு, போர்ட்டிக்சன் நகரில் உள்ள தானா மேரா தேசிய இடைநிலைப் பள்ளியில் கல்வி பயின்றார்.

பின்னர் 1991 முதல் 1995 வரை மலேசிய ஊழல் தடுப்பு ஆணையத்தின் விசாரணை அதிகாரியாகப் பணியாற்றினார். 1995-இல், கோல்டன் ஹோப் நிறுவனத்தில் உற்பத்தி மேலாண்மைத் தலைவராகச் சேர்ந்தார்.

மந்திரி பெசார் பதவி

1999-இல் பாக்காத்தான் அரப்பான் கூட்டணியில் சேருவதற்கு முன்பு, அமினுடின் அருண் அம்னோவின் உறுப்பினராகவும், அம்னோ கம்போங் பச்சித்தான் கிளையின் செயலாளராகவும் (1995-1998); மற்றும் ஜிம்மா மாநில சட்டமன்றத்தின் அம்னோ இளைஞர் செயலாளராகவும் (1997-1998) சேவை செய்தார்.

2018 மலேசியப் பொதுத் தேர்தலில் நெகிரி செம்பிலானில் பாக்காத்தான் அரப்பான் கூட்டணி வெற்றி பெற்றதைத் தொடர்ந்து, அவர் 12 மே 2018 அன்று கோலா பிலாவில் உள்ள இசுதானா செரி மெனாந்தியில் நெகிரி செம்பிலான் மந்திரி பெசாராக பதவியேற்றார்.

வான் அஸ்னி வான் யூசோப் என்பவரை மணந்த இவருக்கு மூன்று ஆண் குழந்தைகள்; மற்றும் இரண்டு பெண் குழந்தைகள் என ஐந்து குழந்தைகள் உள்ளனர்.

தேர்தல் முடிவுகள்
+ நெகிரி செம்பிலான் மாநில சட்டமன்றம்ஆண்டுதொகுதிவேட்பாளர்வாக்குகள்%எதிரணிவாக்குகள்%மொத்தவாக்குகள்பெரும்பான்மை%2008N36 சிக்காமட் (பி.கே.ஆர்)6,03651.02% யூசோப் அர்மாயின் சா (அம்னோ)5,53746.80%11,830 49976.37% 2013  (பி.கே.ஆர்)8,58450.63% வான் சல்வதி அப்துல்லா (அம்னோ)8,07447.62%16,954 510 86.30% 2018 (பி.கே.ஆர்)9,83247.30% சியாம்சுல் அம்ரி இசுமாயில் (அம்னோ)6,41930.90%17,858 3,41385.90% ரகீம் யூசுப் (பாஸ்)1,331 6.40% பூஜாங் அபு (சுயேச்சை)150.10% 2023  (பி.கே.ஆர்)12,73054.82% அகமத் ரைகான் முகமது இலால் (பெர்சத்து)10,06843.36%23,2202,66271.79% முகமது அபீசு பகாருதீன் (சுயேச்சை)3391.46% பூஜாங் அபு (சுயேச்சை)830.36%

+ மலேசிய மக்களவைஆண்டுதொகுதிவேட்பாளர்வாக்குகள்%எதிரணிவாக்குகள்%மொத்தவாக்குகள்பெரும்பான்மை%2022P132 போர்டிக்சன், நெகிரி செம்பிலான் (பி.கே.ஆர்) 42,01352.40% பா. கமலநாதன் (மஇகா) 18,41222.96%80,18523,60176.7% ரபீ முசுதபா (பாஸ்)18,23522.74%  (பெஜுவாங்) 1,0841.35% அப்துல் ராணி குலுப் அப்துல்லா (சுயேச்சை)4410.55%

விருதுகள்
  :
 50px - Order of Loyalty to Negeri Sembilan (SSNS) – Dato' Seri (2019)
 50px - Order of Loyalty to Negeri Sembilan (SUNS) – Dato' Seri Utama (2024)

மேற்கோள்கள்

 மேலும் காண்க 

 நெகிரி செம்பிலான் மாநில சட்டமன்றம்
 நெகிரி செம்பிலான் மந்திரி பெசார்
 போர்ட்டிக்சன்
 போர்டிக்சன் மக்களவைத் தொகுதி
 மலேசியப் பொதுத் தேர்தல், 2022

வெளி இணைப்புகள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:மலேசிய முசுலிம்கள்
பகுப்பு:மலேசிய முசுலிம் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
பகுப்பு:நெகிரி செம்பிலானின் முதலமைச்சர்கள்